*****

ΚΑΝΟΝΙΣΜΟΣ (ΕΟΚ) αριθ. 3867/86 ΤΗΣ ΕΠΙΤΡΟΠΗΣ

της 18ης Δεκεμβρίου 1986

περί αποκαταστάσεως της εφαρμογής των δασμών για ορισμένες συσκευές λήψης για τη ραδιοφωνία και την τηλεόραση των διακρίσεων 85.15 Α ΙΙΙ ex β και Γ ΙΙ γ) του κοινού δασμολογίου, καταγωγής Ρουμανίας, δικαιούχου των προβλεπομένων στον κανονισμό (ΕΟΚ) αριθ. 3599/85 του Συμβουλίου δασμολογικών προτιμήσεων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3599/85 του Συμβουλίου της 17ης Δεκεμβρίου 1985 περί εφαρμογής των γενικευμένων δασμολογικών προτιμήσεων κατά το έτος 1986 για ορισμένα βιομηχανικά προϊόντα καταγωγής αναπτυσσόμενων χωρών (1), και ιδίως το άρθρο 13,

Εκτιμώντας:

ότι, με βάση τα άρθρα 1 και 10 του εν λόγω κανονισμού, χορηγείται αναστολή τελωνειακών δασμών σε καθεμία από τις χώρες και τα εδάφη που περιλαμβάνονται στο παράρτημα ΙΙΙ, εκτός από εκείνες που αναφέρονται στη στήλη 4 του παραρτήματος Ι, στα πλαίσια των προτιμησιακών δασμολογικών οροφών που καθορίζονται στη στήλη 9 του παραρτήματος αυτού· ότι, σύμφωνα με το άρθρο 11 του εν λόγω κανονισμού, μόλις καλυφθούν σε κοινοτικό επίπεδο οι εν λόγω ατομικές οροφές, η είσπραξη των τελωνειακών δασμών μπορεί να αποκαθίσταται σε κάθε στιγμή κατά την εισαγωγή των εν λόγω προϊόντων καταγωγής των παραπάνω χωρών και εδαφών·

ότι για ορισμένες συσκευές λήψεως για τη ραδιοφωνία και την τηλεόραση, των διακρίσεων 85.15 Α ΙΙΙ ex β) και Γ ΙΙ γ) του κοινού δασμολογίου, η ατομική οροφή διαμορφώνεται σε ύψος 3 160 000 ECU· ότι κατά την ημερομηνία 15 Δεκεμβρίου 1986, οι εισαγωγές των εν λόγω προϊόντων, καταγωγής Ρουμανίας, στην Κοινότητα, ανέρχονται δια καταλογισμού στο επίπεδο της εν λόγω οροφής·

ότι ενδείκνυται αποκαθίστανται οι τελωνειακοί δασμοί για τα εν λόγω προϊόντα έναντι της Ρουμανίας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Από τις 22 Δεκεμβρίου 1986, η ανασταλείσα, δυνάμει του κανονισμού (ΕΟΚ) αριθ. 3599/85, εφαρμογή τελωνειακών δασμών αποκαθίσταται κατά την εισαγωγή των παρακάτω προϊόντων, καταγωγής Ρουμανίας, στην Κοινότητα:

1.2 // // // Κλάση

του κοινού

δασμολογίου

// Περιγραφή εμπορευμάτων

// // // 85.15

(Κώδικες NIMEXE 85.15-12, 13, 14, 15, 19, 21, 23, 25, 31, 33, 35, 44, 45, 52, 53, 55, 57, 58, 59, 82, 84, 86, 87, 89, 91, 99) // Συσκευαί εκπομπής και λήψεως δια την ραδιοτηλεφωνίαν και ραδιοτηλεγραφίαν. Συσκευαί εκπομπής και λήψεως δια την ραδιοφωνίαν και την τηλεόρασιν (συμπεριλαμβανομένων και των συσκευών λήψεως των συνδεδυασμένων μετά συσκευής καταγραφής ή αναπαραγωγής του ήχου) και συσκευαί λήξεως εικόνων δια την τηλεόρασιν. Συσκευαί ραδιοκατευθύνσεως, ραδιοανιχνεύσεως, ραδιοβολίσεως και ραδιοτηλεχειρισμού: // // Α. Συσκευαί εκπομπής και λήξεως δια την ραδιοτηλεφωνίαν και ραδιοτηλεγραφίαν. Συσκευαί εκπομπής και λήψεως δια την ραφιοφωνίαν και τηλεόρασιν (συμπεριλαμβανομένων και των συσκευών λήψεως των συνδεδυασμένων μετά συσκευής καταγραφής ή αναπαραγωγής του ήχου) και συσκευαί λήψεως εικόνων δια την τηλεόρασιν: // // ΙΙΙ. Συσκευαί λήψεως, έστω και συνδεδυασμέναι μετά συσκευών εγγραφής ή αναπαραγωγής του ήχου: // // ex β) Έτεροι, εξαιρέσει των δεκτών τηλεοράσεων με ενσωματωμένο καθοδικό σωλήνα, έγχρωμης τηλεόρασης // // Γ. Μέρη και μεμονωμένα τεμάχια: // // ΙΙ. Έτερα: // // γ) Μη κατονομαζόμενα // //

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 18 Δεκεμβρίου 1986.

Για την Επιτροπή

COCKFIELD

Αντιπρόεδρος

(1) ΕΕ αριθ. L 352 της 30. 12. 1985, σ. 1.